**30. април 2020.**

Драги шестаци, лагано улазимо у месец планиран за лектиру „Орлови рано лете“, Бранка Ћопића. Док читате роман, обратите пажњу на истраживачке задатке које вам овде прослеђујемо, како бисте на време правили неке ваше личне белешке. На ова питања ћете нам одговорити када прочитате роман у целости и своје одговоре и запажања ћете нам проследити **до 20. маја 2020**. Уживајте у читању и истовремено – размишљајте!

**БРАНКО ЋОПИЋ, „ОРЛОВИ РАНО ЛЕТЕ“**

***Истраживачки задаци:***

1. Направи композициони план романа – тематске целине

(5 делова: увод, заплет, кулминација, перипетија и расплет).

1. Особине ликова: Сви Ћопићеви ликови су јединствени и оргинални. Уз сваки од наведених ликова припиши најмање по једну особину на основу које га лако препознајемо: учитељ Паприка, пољар Лијан, Јованче, Стриц, Лазар Мачак, Ђоко Потрк, Николица са приколицом, Луња.
2. Локализација романа – место и време дешавања радње:
3. Тема романа:
4. Хумор у роману – какву функцију има и шта њиме писац постиже?
5. Које су сцене у роману драматичне и истовремено комичне?
6. Главни мотиви у роману су:
7. Форме приповедања које доминирају у роману:
8. Личност која је на мене оставила најјачи утисак и због чега. Илуструј свој утисак описом неке сцене из романа где та личност показује своје право лице.
9. Мој критички осврт на роман: